Oficiālais Vēstnesis L 049 , 21/02/1989 Lpp. 0018 - 0019

Speciālizdevums somu valodā: Nodaļa 2 Sējums 7 Lpp. 0008

Speciālizdevums zviedru valodā: Nodaļa 2 Sējums 7 Lpp. 0008



Komisijas Regula (EEK) Nr. 424/89 (1989. gada 20. februāris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopīgo muitas tarifu [1], kurā jaunākie grozījumi izdarīti ar Regulu (EEK) Nr. 20/89 [2], un jo īpaši tās 9. pantu, tā kā, lai nodrošinātu Padomes Regulai (EEK) Nr. 2658/87 pievienotās kombinētās nomenklatūras vienādu piemērošanu attiecībā uz trikotāžas treniņtērpu tarifikāciju, kuri ir KN kodos 6112 un 6211 iekļautie apģērbi, un precizētu dažas to īpašības attiecībā uz citiem apģērbiem, kas iekļauti minētajā nomenklatūrā; tā kā KN kodi 6103, 6104, 6203 un 6204 cita starpā ietver komplektus, kas definēti 61. un 62. nodaļas 3. piezīmes b) punktā; tā kā treniņtērpus valkā tikai vai galvenokārt sporta nodarbībās, taču šāds kritērijs nav būtisks komplektu klasifikācijai; tā kā termins "komplekts" neietver treniņtērpus un kombinētajā nomenklatūrā ir jānosaka pareiza šo divu apģērba veidu atšķirība; tā kā treniņtērpi sastāv no diviem apģērba gabaliem — apģērba, kas paredzēts ķermeņa augšdaļas nosegšanai, un biksēm — un arī komplektus var veidot tādā pašā veidā; tā kā tas treniņtērpu un komplektu apģērba gabals, kurš paredzēts ķermeņa augšdaļas nosegšanai, var būt pilnīgi vai daļēji atverams priekšpusē; tā kā, no vienas puses, minētās treniņtērpu un komplektu kopējās īpašības apgrūtina pareizu šo divu apģērba veidu nošķiršanu praksē; no otras puses, treniņtērpi ir paredzēti ļoti konkrētai funkcijai, salīdzinot ar komplektu funkciju; tā kā, ja tām treniņtērpu sastāvdaļām, kas ir paredzētas ķermeņa augšdaļas nosegšanai, ir atverama priekšpuse, to parasti aizdara ar rāvējslēdzēju, tomēr minētajiem apģērbiem var būt arī citas aizdares sistēmas; šīs aizdares sistēmas nevar būt tādas, ka to dēļ treniņtērpi zaudētu savas būtiskās īpašības; tādējādi, ja apģērba gabaliem, kas ir paredzēti ķermeņa augšdaļas nosegšanai, ir pilnīgi atvērta priekšpuse, aizdares sistēmas var būt tikai rāvējslēdzēji, spiedpogas vai velcro aizdare; tomēr, ja atvērums ir tikai daļējs, noteiktos apstākļos to var aizdarīt arī ar jebkādām pogām; tā kā šajā regulā norādītie pasākumi ir saskaņā ar Nomenklatūras komitejas atzinumu, IR PIEŅĒMUSI ŠO REGULU. 1. pants Klasificējot treniņtērpus KN 6112 vai 6211 preču pozīcijā, ja apģērba gabalam, kas paredzēts ķermeņa augšdaļas nosegšanai, ir pilnīgi atvērta priekšpuse, tai jābūt aizdarāmai ar rāvējslēdzēju, spiedpogām vai velcro aizdari. Ja atvērums priekšpusē ir tikai daļējs, tas var būt aizdarāms arī ar jebkādām pogām ar nosacījumu, ka šis atvērums nav garāks par trešdaļu no apģērba gabala garuma, mērot no kakla līnijas. 2. pants Šī regula stājas spēkā 1989. gada 15. martā. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 20. februārī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 4, 6.1.1989., 19. lpp. --------------------------------------------------